N

NÁVRH
UZNESENIE VLÁDY SLOVENSKEJ REPUBLIKY

k Správe o priebehu a výsledkoch prezentácie Štvrtej a piatej periodickej správy Slovenskej republiky o implementácii  Medzinárodného dohovoru o odstránení všetkých foriem rasovej diskriminácie pred Výborom OSN na odstránenie rasovej diskriminácie 

Číslo materiálu: | /2005
Predkladateľ: | minister zahraničných vecí
Vláda
A.	berie na vedomie

             A.1	Správu o priebehu a výsledkoch prezentácie Štvrtej a piatej periodickej správy Slovenskej republiky o implementácii  Medzinárodného dohovoru o odstránení všetkých foriem rasovej diskriminácie pred Výborom OSN na odstránenie rasovej diskriminácie (ďalej len  „správa“)

B.	ukladá

	podpredsedovi vlády a ministrovi spravodlivosti 
	ministrovi práce, sociálnych vecí a rodiny
	ministrovi školstva
	ministrovi vnútra 
	ministrovi zdravotníctva 
	ministrovi zahraničných vecí  
	ministrovi kultúry
	ministrovi výstavby a regionálneho rozvoja
	
            B.1	zabezpečiť vo svojej pôsobnosti distribúciu správy a Záverečného stanoviska Výboru OSN na odstránenie rasovej diskriminácie
 		Termín:	priebežne

	podpredsedovi vlády pre európske záležitosti, ľudské práva a menšiny
	podpredsedovi vlády a ministrovi spravodlivosti
	ministrovi práce, sociálnych vecí a rodiny
	ministrovi školstva
	ministrovi vnútra 
	ministrovi zdravotníctva 
	ministrovi zahraničných vecí  
	ministrovi kultúry
	splnomocnenkyni vlády SR pre rómske komunity

B.2	naďalej spolupracovať so Slovenským národným strediskom pre ľudské práva a s mimovládnymi organizáciami v oblasti boja proti rasovej diskriminácii 
	Termín:	priebežne

	ministrovi vnútra 

B.3	naďalej dôsledne prešetrovať prípady podozrenia z nezákonného postupu príslušníkov Policajného zboru v oblasti zaobchádzania s príslušníkmi menšinových skupín
	Termín:	priebežne

	ministrovi školstva

            B.4	realizovať programy na zlepšenie školských výsledkov rómskych detí a zabezpečiť pre rómske deti možnosť dvojjazyčného vzdelávania alebo vzdelávania v ich materinskom jazyku 
	Termín:	priebežne

	ministrovi práce, sociálnych vecí a rodiny

B.5	v spolupráci so Slovenským národným strediskom pre ľudské práva naďalej dohliadať na uplatňovanie legislatívy zamedzujúcej diskriminácii voči znevýhodneným skupinám obyvateľstva na trhu práce  
		Termín:	priebežne

B.6	pokračovať v prijatých opatreniach súvisiacich s odbornou prípravou znevýhodnených skupín obyvateľstva s cieľom znížiť ich nezamestnanosť 
	Termín:	priebežne

	ministrovi zdravotníctva

            B.7	pokračovať v realizácii zdravotných programov pre Rómov s cieľom zlepšiť zdravotný stav rómskeho obyvateľstva berúc do úvahy ich znevýhodnené postavenie súvisiace s extrémnou chudobou, nevyhovujúcim štandardom bývania a nízkou úrovňou vzdelania
		Termín:	priebežne

B.8	uviesť do praxe novelizovaný zákon o zdravotnej starostlivosti, ktorý zakotvuje požiadavku slobodného a informovaného súhlasu pacienta s lekárskymi zákrokmi a zaručuje jeho prístup k zdravotným záznamom 
		Termín:	trvalý

	ministrovi výstavby a regionálneho rozvoja
	splnomocnenkyni vlády SR pre rómske komunity

	     B.9	pokračovať v zapájaní príslušníkov rómskej komunity do projektov výstavby, obnovy a údržby bytov s cieľom zlepšenia podmienok bývania pre Rómov
		Termín:	priebežne 
	
	ministrovi zahraničných vecí

B.10	predložiť podklady pre ratifikáciu dodatku k článku 8 ods. 6  Medzinárodného dohovoru o odstránení všetkých foriem rasovej diskriminácie 
		Termín: 	do 31. septembra 2005 

B.11	v spolupráci s dotknutými orgánmi vypracovať šiestu, siedmu a ôsmu periodickú správu Slovenskej republiky k Medzinárodnému dohovoru o odstránení všetkých foriem rasovej diskriminácie
		Termín:	do  28. mája  2008

C.	odporúča

	generálnemu prokurátorovi SR

C.1	naďalej spolupracovať so Slovenským národným strediskom pre ľudské práva a s mimovládnymi organizáciami v oblasti boja proti rasovej diskriminácii

	Vykonajú   :   

	podpredseda vlády pre európske záležitosti, ľudské práva a menšiny
	podpredseda vlády a minister spravodlivosti
	minister práce, sociálnych vecí a rodiny
	minister školstva
	minister vnútra 
	minister zdravotníctva 
	minister kultúry
	minister výstavby a regionálneho rozvoja
	minister zahraničných vecí  
	splnomocnenkyňa vlády pre rómske komunity

	Na vedomie  :

	predseda Štatistického úradu SR
	generálny prokurátor SR